Қазақстанда мектеп оқушыларының сабағы жаз айларына шегерілмейді
DATE: 17:41, 02 Сәуір 2020 | GMT +5
TITLE: Қазақстанда мектеп оқушыларының сабағы жаз айларына шегерілмейді
URL: https://kaz.inform.kz/news/kazakstanda-mektep-okushylarynyn-sabagy-zhaz-aylaryna-shegerilmeydi_a3632915/
META: DATE: 17:41, 02 Сәуір 2020 | GMT +5
TOTAL WORDS: 134
AUTHOR(S):
TEXT: Брифинг барысында вицеминистр мектеп оқушыларын жаз айларында оқыту ұсынысына жауап берді. «Төртінші тоқсанды жазға қалдырған елдер байқалмады. Біз бұл мәселені тыңғылықты зерделеп, қашықтан оқытуға дайын екенімізді көріп отырмыз. Алматы, Нұр-Сұлтан қаласының әкімдіктері мен білім басқармаларының дайындық жұмыстары өте жақсы. Алматы қаласына тоқтасақ, 10 мыңнан аса компьютерді оқушыларға уақытша пайдалануға таратып берді», - деді вицеминистр. Сонымен қатар ол елордада компьютері жоқ 6, 5 мың бала анықталғанын, соның ішінде 6, 1 мың компьютер оқушылар мен мұғалімдерге таратылғанын, тағы да ноутбуктер сатып алынып жатқанын жеткізді. «Сол сияқты басқа да әкімдіктерде де дайындық жұмыстарын жүргізуде. Осы орайда дайындық тиісті деңгейде болса, қашықтан оқыту әбден қолжетімді екенін атап өткен жөн», - деді Шолпан Каринова. Бұдан бұрын хабарланғандай, вицеминистр Ұлттық бірыңғай тестілеу өзінің мерзімінде өткізілетінін айтты. Сонымен қатар ол мектеп оқушыларына арналған телесабақтардың кестесі 5 сәуірге дейінгі аралықта берілетінін жеткізді
